JMART โชว์ฟอร์มแกร่ง! กำไร Q3 โตเท่าตัว รับรายได้พุ่ง-บุ๊กเงินลงทุน BRR
JMART โชว์ฟอร์มแกร่ง! กำไรไตรมาส 3/65 โต 109% แตะ 563.49 ลบ. จากปีก่อนกำไร 269.93 ลบ. รับรายได้พุ่ง-บุ๊กเงินลงทุน BRR ส่วนงวด 9 เดือนกำไร 1.28 พันลบ. โต 53% จากปีก่อนกำไร 835.64 ลบ.
JMART โชว์ฟอร์มแกร่ง! กำไรไตรมาส 3/65 โต 109% แตะ 563.49 ลบ. รับรายได้พุ่ง-บุ๊กเงินลงทุน BRR ส่วนงวด 9 เดือนกำไร 1.28 พันลบ. โต 53%
10 พ.ย. 2565

บริษัท เจ มาร์ท จำกัด (มหาชน) หรือ JMART รายงานผลการดำเนินงานงวดไตรมาส 3/65 และงวด 9 เดือนปี 65 สิ้นสุดวันที่ 30 ก.ย.65 ดังนี้

โดยบริษัทฯ มีรายได้รวม 3,435.8 ล้านบาท เพิ่มขึ้นร้อยละ 33.2 จากช่วงเดียวกันของปีก่อนหน้าที่มีรายได้รวม 857.3 ล้านบาท โดยรายได้จากสัญญาที่ทำกับลูกค้าในไตรมาส 3/65 เท่ากับ 2,349.9 ล้านบาท เพิ่มขึ้นร้อยละ 42.9 จากช่วงเดียวกันของปีก่อนหน้า เนื่องจากการดำเนินงานที่เริ่มกลับมาเป็นปกติและมีผลิตภัณฑ์ของแบรนด์มือถือออกใหม่ในช่วงไตรมาส 3/65 ที่ผ่านมา
รวมทั้งรายได้ดอกเบี้ยจากเงินซื้อลูกหนี้ และกำไรจากเงินให้สินเชื่อจากการซื้อลูกหนี้ ซึ่งเป็นรายได้จากธุรกิจบริหารหนี้ ในไตรมาส 3/65 รวมเท่ากับ 946 ล้านบาท เพิ่มขึ้น 118.9 ล้านบาท หรือเพิ่มขึ้นร้อยละ 14.4 และรายได้ค่าเช่าและบริการในไตรมาส 3/65 เท่ากับ 70.8 ล้านบาท หรือเพิ่มในอัตราร้อยละ 44.2 อีกทั้งรายได้จากการรับประกันภัย ในไตรมาส 3/65 เท่ากับ 69.1 ล้านบาท หรือเพิ่มขึ้นร้อยละ 19.6 นอกจากนั้นยังมีการและการรับรู้กำไรที่เกิดขึ้นจากการเข้าไปลงทุนในบริษัท น้ำตาลบุรีรัมย์ จำกัด (มหาชน) หรือ BRR ในช่วงไตรมาส 3/65 ที่ผ่านมา